**Deirdre Nansen McCloskey** (s. 11. syyskuuta 1942) on yhdysvaltalainen taloustieteilijä, taloushistorioitsija ja professori emerita. Hän on ollut muun muassa taloustieteen ja historian *UIC Distinguished Professor* -professuurin haltija sekä englannin ja viestinnän professori Illinoisin Chicagon-yliopistossa. Esimerkiksi Jyväskylän yliopiston professori Jari Ojala on luonnehtinut McCloskeytä ilmaisulla "[t]aloushistorian tutkimuksen kärkinimi".

Koulutus ja ura
---------------

McCloskey opiskeli ensin historiaa Harvardin yliopistossa mutta siirtyi sitten taloustieteeseen. Hän suoritti taloustieteen kandidaatintutkinnon Harvardissa vuonna 1964 ja tohtorintutkinnon vuonna 1970. McCloskey aloitti apulaisprofessorina Chicagon yliopistossa vuonna 1968 hänen opintojensa ollessa vielä kesken. Yliopistossa vaikuttanut Chicagon koulukunta vaikutti hänen itsensä mukaan hänen ajatusmaailmaansa.

McCloskeyn väitöskirjan aiheena oli Britannian taloudellinen kehitys vuosina 1870–1913 raudan ja teräksen tuotannon kannalta. Väitöskirja palkittiin Wells-palkinnolla. Hän on sanonut, että hän vastusti sosialistien ajatusta viktoriaanisen Britannian epäonnistumista. Hän on tutkinut kattavasti Britannian taloudellista historiaa muun muassa teoksessaan *Enterprise and Trade in Victorian Britain: Essays in Historical Economics* (1981), jota pidettiin alan merkkiteoksena. Ranskalainen historioitsija kutsui vuonna 1984 McCloskeytä johtavaksi amerikkalaiseksi Britannian taloushistorian asiantuntijaksi.

McCloskey on kritisoinut taloustieteilijöitä tilastollisten testien väärinkäytöstä ja liiallisesta matemaattisuudesta. Hänen mukaansa t-testi ei ole riittävä eikä tarpeellinen taloustieteellisessä tutkimuksessa, ja että päätöksenteko tilastollisen testauksen perusteella aiheuttaa vahinkoa. Sitä vastoin hän on korostanut retoriikan merkitystä. Hän on myös moittinut taloustieteilijöitä heidän käsityksestään tieteellisestä objektiivisuudesta. Hän on ilmaissut huolensa valtavirran taloustieteen kehityksestä ainoaksi taloustieteen muodoksi.

*Bourgeois*-kirjasarjansa ensimmäisessä osassa *The Bourgeois Virtues: Ethics for an Age of Commerce* (2006) McCloskey puolustaa kapitalismia ja porvarillisuutta. Kirjassa hän esittää, että kapitalismi ja porvarillisuus ovat mahdollistaneet eettisemmän elämän kysynnän ja tarjonnan tasapainottavan vaikutuksen ja kaupankäynnin vapaaehtoisuuden sekä muun muassa uskonnollisen suvaitsevaisuuden muodossa. Hänen mukaansa sanaa "porvari" ei pitäisi käsittää negatiivisena ilmaisuna. Vuonna 2016 hän sanoi, että paras tapa vähentää tuloeroja on parantaa köyhien asemaa ilman, että hyökättäisiin paremmissa olosuhteissa syntyperän tai muun syyn vuoksi olevia vastaan. Hän korosti tässä yhteydessä kapitalismin kykyä ratkaista köyhyyden.

Yksityiselämä
-------------

McCloskey vuonna Washingtonissa vuonna 2015.
McCloskey on transsukupuolinen. Hän korjautti sukupuolensa naiseksi vuonna 1995. Tätä ennen hänen nimensä oli ollut Donald McCloskey.

McCloskeyn opiskellessa Harvardin yliopistossa hänen isänsä oli yliopiston hallintotieteiden osaston johtaja, eikä hän siksi valinnut kyseistä alaa. McCloskey avioitui Joanne Comin kanssa vuonna 1965, ja he erosivat vuonna 1995. Hänellä on kaksi lasta.

Lähteet
-------

* Colander, David C.; Holt, Richard P. F.; Rosser, John Barkley: *Title:The Changing Face of Economics : Conversations with Cutting Edge Economists*. Ann Arbor: University of Michigan Press, 2004. ISBN 9780472024797. (englanniksi)

### Viitteet

1. ↑  McCloskey, Deirdre Nansen *Catalogue Général*. Ranskan kansalliskirjasto. Viitattu 23.4.2020. (ranskaksi)
2. ↑  Ojala, Jari: Vapaus synnytti modernin talouskasvun *Helsingin Sanomat*.  14.8.2018. Viitattu 24.4.2020.
3. 1 2 3 4  Colander ym. 2004, s. 27–30
4. 1 2 3 4  McCloskey, Deirdre: Deirdre Nansen McCloskey *deirdremccloskey.com*.  24.2.2018. Viitattu 24.4.2020. (englanniksi)
5. ↑  Colander ym. 2004, s. 33
6. ↑  Francois Crouzet: Book reviews.  *The Journal of Modern History*, 1984, 56. vsk, nro 2, s. 339–343.  The University of Chicago Press. JSTOR-verkkoversio. Viitattu 24.4.2020.  (englanniksi)
7. ↑  Colander ym. 2004, s. 36–38
8. 1 2 3  Holt, Jim: Bobos in Paradise *The New York Times*.  30.7.2006. Viitattu 24.4.2020. (englanniksi)
9. ↑  Colander ym. 2004, s. 44
10. ↑  Boaz, David: Bourgeois virtues *The Guardian*.  14.7.2006. Viitattu 24.4.2020. (englanniksi)
11. ↑  How much inequality is too much? *BBC*.  8.1.2016. Viitattu 24.4.2020. (englanniksi)
12. ↑  Colander ym. 2004, s. 39

Aiheesta muualla
----------------

* Kuvia tai muita tiedostoja aiheesta **Deirdre McCloskey** Wikimedia Commonsissa

* McCloskeyn kotisivut
* RePEc IDEAS -sivu

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii
	+ 2
* zbMATH

 |
|  |
| Henkilöt | 
* Trove

 |
|  |
| Muut | 
* IdRef

 |

 |